આહિલના માતા-પિતા તેને અમદાવાદ સિવિલ હોસ્પિટલમાં લઈ આવ્યા અને બાદમાં તેમણે ગામના સરપંચની મદદથી કરમસદની શ્રી ક્રિષ્ના હોસ્પિટલનો સંપર્ક સાધ્યો. ડોક્ટર્સના મતે આહિલના હૃદય અને ફેફસાને જોડતી નળીમાં ખામી હતી. ઓપન હાર્ટ સર્જરી કરનારા ડો. વિશાલે જણાવ્યું કે, “ફેફસાની નળી હૃદય સાથે વિચિત્ર પ્રકારે જોડાયેલી હતી જેના કારણે ઓક્સિજનેટેડ બ્લડ ખોટા ચેમ્બરમાં જતું. એટલે આહિલને શ્વાસ લેવામાં તકલીફ પડતી હતી.”